RHAN 2

ABSENOLDEB TEULUOL AR GYFER AELODAU AWDURDODAU LLEOL

Dehongli Rhan 2
33
Yn y Rhan hon—
- mae “aelod o awdurdod lleol” (“member of a local authority”) yn cynnwys maer etholedig (o fewn ystyr adran 39(1) o Ddeddf Llywodraeth Leol 2000) neu aelod gweithrediaeth etholedig (o fewn ystyr adran 39(4) o'r Ddeddf honno) o'r awdurdod;
- mae “
awdurdod lleol
” (“
local authority
”) yn cynnwys cyd-bwyllgor corfforedig;
- ystyr “cyfarfod o'r awdurdod” (“meeting of the authority”) yw unrhyw un neu ragor o'r canlynol—
  1. cyfarfod o'r awdurdod lleol;
  2. cyfarfod o unrhyw bwyllgor neu is-bwyllgor i'r awdurdod;
  3. cyfarfod o unrhyw gyd-bwyllgor, cyd-fwrdd neu gorff arall y mae swyddogaethau'r awdurdod ar y pryd yn cael eu cyflawni ganddo;
  4. cyfarfod o unrhyw gorff a benodwyd i gynghori'r awdurdod ar unrhyw fater sy'n ymwneud â chyflawni swyddogaethau'r awdurdod;
  5. cyfarfod o unrhyw gorff y mae'r awdurdod yn cael ei gynrychioli arno.
- ystyr “cyfarfod o'r weithrediaeth” (“meeting of the executive”) yw unrhyw un neu ragor o'r canlynol—
  1. cyfarfod o'r weithrediaeth;
  2. cyfarfod o unrhyw bwyllgor i'r weithrediaeth;
  3. cyflawni gan aelod sy'n gweithredu ar ei ben ei hun unrhyw swyddogaeth y mae gan y weithrediaeth gyfrifoldeb amdani;
- ystyr “gweithrediaeth” (“executive”) yw unrhyw un o'r canlynol—
  1. gweithrediaeth arweinydd a chabinet (Cymru);
  2. gweithrediaeth maer a chabinet;
- ystyr “rheoliadau” (“regulations”) yw rheoliadau a wnaed gan Weinidogion Cymru.
A. 33 ddim mewn grym ar Gymeradwyaeth Frenhinol, gweler a. 178(3)
Geiriau yn a. 33 wedi eu mewnosod (25.3.2022) gan Rheoliadau Cyd-bwyllgorau Corfforedig (Cyffredinol) (Cymru) 2022 (O.S. 2022/372), rhlau. 1(2), 49